CELEX: C2007/269/118
Language: hu
Date: 2007-11-10 00:00:00
Title: T-357/07. sz. ügy: 2007. szeptember 19-én benyújtott kereset – Focus Magazin Verlag kontra OHIM – Editorial Planeta (FOCUS Radio)

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/65
            
         2007. szeptember 19-én benyújtott kereset – Focus Magazin Verlag kontra OHIM – Editorial Planeta (FOCUS Radio)
   (T-357/07. sz. ügy)
   (2007/C 269/118)
   A keresetlevél nyelve: angol
   Felek
   
      Felperes: Focus Magazin Verlag GmbH (München, Németország) (képviselő: B. C. Müller ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: Editorial Planeta, SA (Barcelona, Spanyolország)
   Kereseti kérelmek
   
               —
            
            
               az Elsőfokú Bíróság helyezze hatályon kívül a Belső Piaci Harmonizációs Hivatal negyedik fellebbezési tanácsa a B 516 742. sz. felszólalási eljárásban 2007. július 30-án hozott határozatának 1., 3. és 4. pontját (2 340 289. sz. közösségi védjegybejelentési kérelem);
            
         
               —
            
            
               az Elsőfokú Bíróság módosítsa a vitatott határozat 1. pontját a vitatott közösségi védjegy következő áruk és szolgáltatások tekintetében történő lajstromozása céljából:
               
                           —
                        
                        
                           9. áruosztály – Számítógépek és adatfeldolgozó berendezések; memóriák adatfeldolgozó felszerelésekhez; információval ellátott, gépileg olvasható mindenfajta adathordozók, valamint hang- és képrögzítő adathordozók, különösen hajlékony lemezek, CD-ROM-ok, DVD-k, chipkártyák, mágneskártyák, videokazetták, kompaktlemezek és videolemezek; adathordozókra rögzített információgyűjtemények;
                        
                     
                           —
                        
                        
                           16. áruosztály – Nyomdaipari termékek, nyomdaipari anyagok, folyóiratok, újságok, könyvek, öntapadó címkék, naptárak, irodai cikkek (bútorok kivételével), tanítási és oktatási anyagok (készülékek kivételével), amennyiben a 16. áruosztályba tartoznak;
                        
                     
                           —
                        
                        
                           41. áruosztály – Szórakoztatás, többek között rádiós szórakoztatás; szórakoztatási események lebonyolítása, élő események, kulturális és sportesemények, amennyiben a 41. áruosztályba tartoznak.
                        
                     
         
               —
            
            
               az Elsőfokú Bíróság az ellenérdekű felet kötelezze a felszólalási eljárásban és az e kérelemmel kapcsolatban felmerült költségek viselésére.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy: a „FOCUS Radio” szóvédjegy a 9., 16., 35., 38., 41. és 42. osztályba tartozó áruk és szolgáltatások tekintetében – 2 340 289. sz. védjegybejelentési kérelem.
   
      A felszólalási eljárásban hivatkozott védjegy vagy megjelölés jogosultja: Editorial Planeta, SA.
   
      A hivatkozott védjegy vagy megjelölés: a „FOCUS MILENIUM”, a „PLANETA FOCUS” és a „PLANETA FOCUS 99” nemzeti szó- és ábrás védjegy a 9., 16. és 41. osztályba tartozó áruk és szolgáltatások tekintetében.
   
      A felszólalási osztály határozata: a felszólalásnak részben helyt ad.
   
      A fellebbezési tanács határozata: részben hatályon kívül helyezi a felszólalási osztály határozatát, és részben elutasítja a közösségi védjegybejelentési kérelmet.
   
      Jogalapok: a 40/94 tanácsi rendelet 8. cikke (1) bekezdése b) pontjának a megsértése, mivel nincs releváns hasonlóság az ütköző védjegyek között, így nem merül fel az összetéveszthetőség veszélye.